The Aviator

The Aviator er en amerikansk biografisk dramafilm fra 2004, instrueret af Martin Scorsese efter manuskript af John Logan og med Michael Mann som producer. 

Filmen handler om flypioneren og rigmanden Howard Hughes' liv og har Leonardo DiCaprio i titelrollen overfor bl.a. Cate Blanchett som Katharine Hepburn og Alec Baldwin som hans konkurrent indenfor luftfart. Blanchett vandt en Oscar for bedste kvindelige birolle. Desuden var The Aviator nomineret til ti andre Oscars, bl.a. bedste film, bedste instruktør (Martin Scorsese) og en nominering til Leonardo DiCaprio for bedste mandlige hovedrolle. Filmen vandt derudover en BAFTA Award og en Golden Globe Award for bedste film.

Handling 

Filmen begynder i Houston, Texas 1914 hvor en ni-årig Howard Hughes bliver badet af sin mor, der advarer ham mod sygdomme og siger at han ikke er i sikkerhed. I næste scene er det 1927 og Howard Hughes (Leonardo DiCaprio) er nu 22 år gammel og enearving efter sine forældre. Han er i Californien og i gang med at instruere sin egen film Hells Angels, et dyrt og omfattende projekt. Han hyrer Noah Dietrich (John C. Reilly) til at bestyre sit firma, Hughes Tool Company for sig, mens han selv fortsætter på optagelserne af filmen.

Medvirkende

Modtagelse 
Modtagelsen af The Aviator var meget positiv, på Rotten Tomatoes er konsensus, at den er: "Highly evocative of the period, Scorcese's biopic of Howard Hughes is being hailed as another excellent film from the master", med en friskhedsprocent på 88%. Filmkritikeren Roger Ebert skrev om filmen og dens emne Howard Hughes: "What a sad man.  What brief glory.  What an enthralling film, 166 minutes, and it races past.  There's a match here between Scorsese and his subject, perhaps because the director's own life journey allows him to see Howard Hughes with insight, sympathy – and, up to a point, with admiration.  This is one of the year's best films."

The Aviator havde et budget på 110 millioner dollars og indtjente på det amerikanske marked i biografindtægter 102.610.330 millioner og på det udenlandske marked 111.131.129, i alt 213.741.459 millioner dollars.

Priser og nomineringer 

 Oscars (uddelt 2005)
 Oscar for bedste film (Michael Mann og Graham King), nomineret
 Oscar for bedste instruktør (Martin Scorsese), nomineret
 Oscar for bedste originale manuskript (John Logan), nomineret
 Oscar for bedste mandlige hovedrolle (Leonardo DiCaprio), nomineret
 Oscar for bedste kvindelige birolle (Cate Blanchett), vandt
 Oscar for bedste scenografi (Dante Ferretti og Francesca Lo Schiavo), vandt
 Oscar for bedste kostumer (Sandy Powell), vandt
 Oscar for bedste fotografering (Robert Richardson), vandt
 Oscar for bedste mandlige birolle (Alan Alda), nomineret
 Oscar for bedste klipning (Thelma Schoonmaker), vandt
 Oscar for bedste lyd (Tom Fleischman og Petur Hliddal), nomineret

 Golden Globe Awards (uddelt 2005)
 Bedste skuespiller – drama (Leonardo DiCaprio), vandt
 Bedste film – drama, vandt
 Bedste originale soundtrack (Howard Shore), vandt
 Bedste instruktør (Martin Scorsese), nomineret
 Bedste manuskript (John Logan), nomineret
 Bedste kvindelige birolle (Cate Blanchett), nomineret

 Directors Guild of America Awards
 Bedste instruktør (Martin Scorsese), nomineret

 Screen Actors Guild Awards
 Bedste kvindelige birolle (Cate Blanchett), vandt
 Bedste mandlige hovedrolle (Leonardo DiCaprio), nomineret
 Bedste cast, nomineret

 Writers Guild of America Awards
 Bedste originale manuskript (John Logan), nomineret

 Grammy Awards
 Best Score Soundtrack Album for Motion Picture, Television or Other Visual Media (Howard Shore), nomineret

Referencer

Eksterne henvisninger 
 Officiel hjemmeside
 
 

Amerikanske film fra 2006
Dramafilm fra USA
Engelsksprogede film
Film baseret på virkelige begivenheder
Film instrueret af Martin Scorsese
Golden Globe for bedste film - drama